section_heading: Ideja i tematika
paragraph_text: mini|200px|lijevo|José Ignacio Valenzuela, autor serije. S pisanjem telenovele, autor José Ignacio Valenzuela započeo je krajem 2009. godine. Inspiraciju je pronašao u novinskom članku o osobi s Kariba koja je lažirala svoju smrt kako bi prevarila obitelj, te rezultatima anketa koje pokazuju da su Čileanci vrlo nepovjerljivi – svega 14% njih vjeruje osobama s kojima žive. Na osnovu toga, odlučio je napraviti priču o nepovjerenju, koja će sadržavati elemente napetosti i misterije.